b'\n_START_ARTICLE_\nUnderberg\n_START_SECTION_\nPriprava\n_START_PARAGRAPH_\nSestava te gren\xc4\x8dice je kompleksna, saj je izdelana iz 43 razli\xc4\x8dnih zeli\xc5\xa1\xc4\x8d iz 43 dr\xc5\xbeav. Zeli\xc5\xa1\xc4\x8da najprej namo\xc4\x8dijo v \xc5\xbeganje in jih preparirajo po skrivni metodi, imenovani Semper idem (vedno enaka), da izpustijo sokove, dobljeno teko\xc4\x8dino pa nato nato\xc4\x8dijo v sode izdelane iz slovenskega hrasta, kjer zori ve\xc4\x8d mesecev._NEWLINE_Iz sodov nato\xc4\x8dijo Underberg v patentirane 20 ml. stekleni\xc4\x8dke, ki so ovite v poseben slamnat papir. Stekleni\xc4\x8dke je leta 1946 patentiral Emil Underberg, pravnuk ustanovitelja Huberta Underberg-Albrechta._NEWLINE_Gren\xc4\x8dica vsebuje 1,3\xc2\xa0% zeli\xc5\xa1\xc4\x8dnega ekstrakta, 44\xc2\xa0% alkohola ter vitamin B1. V gren\xc4\x8dico ne dodajajo sladkorja in barvil.'